b'\n_START_ARTICLE_\nCochise\n_START_PARAGRAPH_\nCochise (1805 \xe2\x80\x93 8. juni 1874) var amerikansk indianerh\xc3\xb8vding for Chiricahua-apacherne, en nomadisk stamme i den sydvestlige USA og det nordlige Mexico._NEWLINE_Cochise havde arbejdet som tr\xc3\xa6fl\xc3\xa6kker p\xc3\xa5 Apache Pass diligencestationen p\xc3\xa5 Butterfield Overland Stage Line (Butterfield diligencelinien) indtil 1861 (1862?), men da en dag nogle kv\xc3\xa6gtyve kom med en hvid ranchers kv\xc3\xa6g, som ogs\xc3\xa5 havde bortf\xc3\xb8rt en hvid dreng, blev Cochise og 5 andre apacher mist\xc3\xa6nkt for tyveriet og bortf\xc3\xb8relsen af drengen._NEWLINE_En uerfaren officer Lt. George Bascom beordrede dem at komme til afh\xc3\xb8ring. De n\xc3\xa6gtede sig skyldige og n\xc3\xa6gtede ethvert kendskab til h\xc3\xa6ndelsen. Bascom beordrede sine m\xc3\xa6nd at gribe og arrestere apacherne. I det efterf\xc3\xb8lgende slagsm\xc3\xa5l dr\xc3\xa6bte soldaterne 1 apache og overmandede 14 andre. Cochise som var ramt af 3 kugler var blandt de tilfangetagne, men flygtede ved at sk\xc3\xa6re hul i teltet, hvor han var indesp\xc3\xa6rret. Senere bortf\xc3\xb8rte han flere hvide for at udveksle dem med tilfangetagne apacher, men Bascom svarede igen ved at h\xc3\xa6nge 6 apacher, inklusive Cochises familie. Cochise blev rasende over drabet p\xc3\xa5 flere uskyldige familiemedlemmer i hans stamme beg\xc3\xa5et af US tropperne, og den fredelige h\xc3\xb8vding blev fjendsk og fulgte sin svigerfar Mangas Coloradas i kampen mod de hvide._NEWLINE_I de f\xc3\xb8lgende \xc3\xa5r var apacherne s\xc3\xa5 frygtede at tropper, handlende og nybyggerne gik langt udenom omr\xc3\xa5det som praktisk talt var overladt til apacherne p\xc3\xa5 grund af borgerkrigen. I 1862 marcherede en arme af 3.000 frivillige fra Californien, f\xc3\xb8rt af general James Carleton til Apache Pass for at forberede det mulige angreb fra konf\xc3\xb8derationsstyrkerne og for at udslette apacherne._NEWLINE_Tilfangetagelsen og drabet p\xc3\xa5 Mangas Coloradas i 1863 efterlod Cochise som Apache-krigsh\xc3\xb8vding. Sammen med 200 krigere undgik han tilfangetagelse og han f\xc3\xb8rte i mere end 10 \xc3\xa5r en serie af udm\xc3\xa6rket planlagte, men brutale angreb mod de hvide indbyggere i Arizonaterritoriet. Apacherne skjulte sig i Dragoon Mountains (nord for nutidens Tombstone) som var en slags naturlig f\xc3\xa6stning, hvorfra de foretog deres angreb p\xc3\xa5 de hvide._NEWLINE_Efter den amerikanske borgerkrig, startede det amerikanske milit\xc3\xa6r i 1871, anf\xc3\xb8rt af general George Crook, jagten p\xc3\xa5 apachekrigerne. Cochise overgav sig i september 1871, men da han blev beordret at flytte stammen til Tularosareservatet i New Mexico-territoriet, n\xc3\xa6gtede han og flygtede i for\xc3\xa5ret 1872 med flere hundrede krigere og genoptog kampen mod de hvide bes\xc3\xa6ttere. Han overgav sig igen i 1872 p\xc3\xa5 fredsm\xc3\xb8det med kommissioner Oliver Howard p\xc3\xa5 Freedmen\xe2\x80\x99s Bureau, og Cochise vedtog at forblive med sit folk i det nydannede Chiricahuareservat, i det sydlige Arizona. Han levede fredeligt der resten af sit liv. I dag b\xc3\xa6rer det meste af det syd\xc3\xb8stlige Arizona hans navn._NEWLINE_Cochise byen_NEWLINE_Cochise er en by i Cochise County, i delstaten Arizona, USA._NEWLINE_Byen Cochise havde ikke noget med minedrift at g\xc3\xb8re og den blev grundlagt i starten af 1880 tallet som vand og br\xc3\xa6ndestoppested til damplokomotiver for Southern Pacific jernbanen. I 1882 jernbanetelegrafisten John Rath byggede Cochise Hotel for at betjene jernbanearbejderne og placerede Wells Fargo kontoret i det forreste v\xc3\xa6relse._NEWLINE_Kv\xc3\xa6gdrift i Sulphur Springs dalen og minedrifts aktiviteter begyndte i de t\xc3\xa6t liggende byer Pearce og Johnson. Cochise blev til en by med et indbyggertal p\xc3\xa5 3000 og med postkontor._NEWLINE_En dag blev Cochise hele omr\xc3\xa5dets hovedemne, da den 9. september 1889, Billy Stiles og Matt Burts, begge fra Stiles-Alvord banden (Stiles og Alvord var begge lovm\xc3\xa6nd som blev kriminelle), plyndrede et tog. Et tip fra en stikker f\xc3\xb8rte til deres tilfangetagelse, men 5 m\xc3\xa5neder senere var banden igen p\xc3\xa5 "arbejde" i byen Fairbank._NEWLINE_I Maj 1903 kom det igen til aktivitet i Cochise da Arizona & Colorado jernbanen byggede sidelinie fra Cochise til Pearce, med forl\xc3\xa6ngelse til byen Gleeson._NEWLINE_Byen Cochise har i dag 30 beboelser, skole, kirke, og to af de mest velholdte bygninger fra den tidligere Arizonatid: Cochise Country Store og Cochise Hotel.'